**VERSTVA IN ETIKA 1 – VE1**

Vodilni motiv pri obravnavi verstev je priprava učencev, da bodo lahko dojemali raznolikosti verstev kot sestavine raznolikosti sveta. Izhajamo iz verstva našega okolja in se sprašujemo po njegovih značilnostih. Temu je na ravni konkretnih življenjskih vprašanj korelativna priprava na soočanje z različnostjo vzorov in vzornikov, iskanju lastne enkratnosti\identitete ob spoznavanju in sprejemanju različnosti drugih; pozornost je namenjena nasprotjem, ki lahko izhajajo iz nesprejemanja različnosti, ter pogojem in načelom, ki omogočajo sožitje (vrednote človeškega življenja, dostojanstva, miru, pravičnosti, sporazumevanja).